INTOUCH จ่ายปันผลครึ่งปีแรก 1.25 บ./หุ้น
INTOUCH ประกาศจ่ายปันผลครึ่งปีแรก 1.25 บ./หุ้น คิดเป็นจำนวนเงิน 4,008 ล้านบาท
18 ส.ค. 2560

บริษัท อินทัช โฮลดิ้งส์ จำกัด (มหาชน) หรือ INTOUCH จัดกิจกรรมพบปะนักลงทุนพร้อมแถลงผลประกอบการครึ่งปีแรกของปี 2560 โดยกำหนดจะจ่ายเงินปันผลระหว่างกาลในอัตรา 1.25 บาทต่อหุ้น คิดเป็นจำนวนเงิน 4,008 ล้านบาท ย้ำยึดมั่นทิศทางในการดำเนินธุรกิจที่เน้นการสร้างคุณค่าอย่างยั่งยืนให้กับการบริหารสินทรัพย์ในธุรกิจโทรคมนาคม สื่อ และเทคโนโลยี (TMT)
พร้อมรองรับเทรนด์การขยายตัวดิจิทัลคอนเทนท์และบริการข้อมูล โดยมีผู้บริหารระดับสูงร่วมให้ข้อมูลได้แก่ นายเอนก พนาอภิชน รักษาการประธานเจ้าหน้าที่บริหาร (กลาง)นางสาวทมยันตี คงพูลศิลป์ ผู้ช่วยกรรมการผู้อำนวยการอาวุโส ส่วนงานการลงทุนสัมพันธ์ (ซ้าย) และนายคิมห์ สิริทวีชัย รองกรรมการผู้อำนวยการ สายงานบริหารการลงทุน และหัวหน้าโครงการบริษัทร่วมทุน อินเว้นท์ (ขวา) ณ โรงแรมสยามเคมปินสกี้ เมื่อเร็วๆนี้